Det var broren Wilhelm som i 1867 ankom Buenos Aires og inspirerte fire av brødrene til å følge etter. Etter å ha kommet seg gjennom borgerskolen i Tønsberg reiste altså han Søren Andreas til Buenos Aires han også, der han ble norsk-svensk visekonsul 1871 og fungerende konsul 1874. Etter at Wilhelm flyttet til Leith i Skottland i 1878 ble Søren generalkonsul 1879. Han giftet seg i 1900 med den Sara Lynch (født 1863) som var datter av en lokal godseier. Etter unionsoppløsningen 1906 var han ulønnet norsk sendemann til Buenos Aires 1906–1919, i perioden 1908–1910 underordnet broren Wilhelm som var utenriksminister.